नई दिल्ली । इंग्लैंड के खिलाफ खेले जा रहे तीसरे टेस्ट में भारतीय टीम ने एक अनोखा इतिहास रच दिया है। भारतीय टीम के 7वें, 8वें और 9वें नंबर के बल्लेबाजों ने अर्धशतक लगाए। भारतीय क्रिकेट के 84 सालों के इतिहास में ऐसा पहली बार हुआ है। 84 साल की भारत के क्रिकेट इतिहास में भारतीय टीम ने अब तक कुल 505 टेस्ट मैच खेले हैं। ऐसा पहली बार हुआ है, जब इन क्रमों पर उतरे तीनों बल्लेबाजों ने अर्धशतक लगाए। सातवें नंबर पर अश्विन ने 72, 8वें नंबर पर उतरे रवींद्र जडेजा ने 90 रन और नौवें नंबर पर आए जयंत यादव ने भी 55 रन बनाकर रिकाॅर्ड बनाया। जयंत यादव के टेस्ट करियर का यह पहला अर्धशतक है।